മെഴ്സിഡസ് ആഢംബര വാഹനം സ്വന്തമാക്കി ദുല്ഖര് വാഹന പ്രിയനായ മലയാളത്തിന്റെ യുവ നടന് ദുല്ഖര് സല്മാന് ജര്മന് ആഡംബര വാഹന നിര്മാതാക്കളായ മെഴ്സിഡീസ് ബെന്സിന്റെ എസ്.യു.വി. മോഡലായ ജി വാഗണ് ജി63 എ.എം.ജി മോഡല് സ്വന്തമാക്കിയിരിക്കുന്നു. 2.45 കോടി രൂപ ഇന്ത്യയില് എക്സ്ഷോറും വിലയുള്ള വാഹനമാണ് ദുല്ഖര് സ്വന്തമാക്കിയിട്ടുള്ള ജി63 എ.എം.ജി. ഒലിവ് ഗ്രീന് നിരത്തിലുള്ള വാഹനമാണ് അദ്ദേഹം തിരഞ്ഞെടുത്തിട്ടുള്ളത്. മലയാള സിനിമ താരങ്ങളിലെ ആദ്യ ജി63 എ.എം.ജി. ഉടമയാണ് ദുല്ഖര് സല്മാന്. പെര്ഫോമെന്സ് പതിപ്പായതിനാല് തന്നെ ആഡംബരത്തിനൊപ്പം കരുത്തിനും പ്രാധാന്യം നല്കിയിട്ടുള്ള വാഹനമാണിത്. 4.0 ലിറ്റര് വി8 ബൈടര്ബോ പെട്രോള് എന്ജിനാണ് ജി63യുടെ ഹൃദയം. ഇത് 585 ബി.എച്ച്.പി. പവറും 850 എന്.എം. ടോര്ക്കുമേകും. വെറും 4.5 സെക്കന്റില് പൂജ്യത്തില് നിന്ന് 100 കിലോമീറ്റര് വേഗത്തിലെത്താനും ഈ കരുത്തന് കഴിയുമെന്നത് പ്രത്യേകതയാണ്. പിതാവ് മമ്മൂട്ടിയുടെ പാതയിലാണ് ദുല്ഖറിന്റെയും വാഹന പ്രേമം.The post മെഴ്സിഡസ് ആഢംബര വാഹനം സ്വന്തമാക്കി ദുല്ഖര് first appeared on MalayalamExpressOnline.